# **KISKŐRÖS VÁROS KÉPVISELŐ-TESTÜLETE**

## EGÉSZSÉGÜGYI ÉS SZOCIÁLPOLITIKAI BIZOTTSÁGA

**6-8/2018.** sz. Eü. és Szoc. Biz. ülés

### JEGYZŐKÖNYV

# **Készült:** Kiskőrös Város Képviselő-testülete Egészségügyi és Szociálpolitikai Bizottsága

 2018. május 8-án 14 óra 00 perckor kezdődő rendkívüli üléséről

**Az ülés helye:** Kiskőrösi Polgármesteri Hivatal

 Emelet 5. számú iroda

 (6200 Kiskőrös, Petőfi Sándor tér 1.)

**Jelen vannak:**

Aszódi Pál a bizottság elnöke

Horváth Borbála a bizottság tagja

Aszódi János a bizottság tagja

Domonyi László polgármester

dr. Turán Csaba jegyző

Aszódiné Nedró Éva közigazgatási osztályvezető

Dr. Horváth Anna egyéni vállalkozó fogorvos

Szabó Róbert Galaxy Dent Egészségügyi

 Szolgáltató Kft. tagja

Dr. Zafari Nooshin Galaxy Dent Egészségügyi

 Szolgáltató Kft.-vel munkaszerződésben álló fogorvos

Losoncziné Romfa Erika jegyzőkönyvvezető

Aszódi Pál a Kiskőrös Város Képviselő-testülete Egészségügyi és Szociálpolitikai Bizottsága (a továbbiakban: Bizottság) elnöke köszöntötte az ülésen megjelenteket. Megállapította a határozatképességet, és megnyitotta az ülést. Ezt követően a Bizottság elnöke ismertette a napirendi javaslatot, amelyet a Bizottság egyhangú, három „igen” szavazattal az alábbiak szerint fogadta el:

**NAPIREND:**

1. A Kiskőrös 1. számú és a 2. számú felnőtt fogászati körzet fogorvosi feladatainak ellátására kiírt pályázatra benyújtott pályázatok véleményezése és a pályázók meghallgatása

**Aszódi Pál a Bizottság elnöke** tájékoztatta a Bizottság tagjait hogy a

* A Kiskőrös 1. számú felnőtt fogorvosi körzet fogászati feladatainak ellátására kiírt pályázatra egy érvényes pályázat érkezett. A Galaxy Dent Egészségügyi Szolgáltató Kft. (a továbbiakban: Kft.) nyújtotta be a pályázatát. A fogorvosi feladatokat a Kft. által alkalmazott Dr. Zafari Nooshin okleveles fogorvos látná el. A pályázati kiírás szerint a pályázathoz csatolták a szükséges dokumentumokat, iratokat.
* A Kiskőrös 2. számú felnőtt fogorvosi körzet fogászati feladatainak ellátására kiírt pályázatra kettő érvényes pályázat érkezett. Dr. Horváth Anna egyéni vállalkozó fogorvos és a Kft. nyújtotta be a pályázatát. A Kft. által benyújtott pályázat szerint a fogorvosi feladatokat a Kft. által alkalmazott Dr. Moshref Razavi Soroush okleveles fogorvos látná el. A pályázati kiírás szerint a pályázathoz csatolták a szükséges dokumentumokat, de Dr. Moshref Razavi Soroush tartózkodási engedélye 2018. április 18. napján lejárt.

A Bizottság először Dr. Horváth Anna fogorvos pályázót hallgatta meg. Dr. Horváth Anna bemutatkozása során elmondta, hogy jelenlegi munkahelyén 2018. szeptember 30. napjáig van munkaszerződése, ezért azzal egészítené ki a pályázatát, hogy a 2. számú felnőtt fogorvosi körzetben a feladatokat 2018. október 2. napjától tudná ellátni.

A Kft. tagja, Szabó Róbert elmondta, hogy Dr. Moshref Razavi Soroush fogorvos egyéb elfoglaltság miatt nem tud a bizottsági ülésen részt venni. Elmondta továbbá, hogy pályázataikat abban az esetben tartják fenn, ha mindkét körzetben a Kft. biztosíthatja a feladatellátást. Tájékoztatta a Bizottságot, hogy Dr. Moshref Razavi Soroush fogorvosnak két évvel meghosszabbították a magyarországi tartózkodási engedélyét. Kérte a Bizottságot, hogy a bizottsági ülésen döntsék el, hogy a Kft.-vel kívánnak-e feladat-ellátási szerződést kötni. Ha a bizottsági ülésen nem születik a Kft.-re nézve kedvező döntés, akkor mindkét pályázatot visszavonják. A Képviselő-testület döntését nem tudják megvárni, mert máshol is nyújtottak be pályázatot és 2018. május 9. napjáig szükséges ehhez a Bizottság döntése.

A Bizottság elnöke tájékoztatta a Kft. tagját, Szabó Róbertet, hogy a Bizottságnak hatásköre a pályázatok véleményezésére és a pályázók meghallgatására terjed ki. A benyújtott pályázatokkal kapcsolatban végleges döntést 2018. május 30-án ülésező Kiskőrös Város Képviselő-testülete hoz.

Ezt követően a Kft. tagja, Szabó Róbert továbbra is fenntartotta, hogy ebben az esetben visszavonják a benyújtott pályázatokat.

A Kiskőrös 2. számú felnőtt fogorvosi körzet fogászati feladatainak ellátására benyújtott pályázat véleményezése és a pályázó meghallgatását követően a Bizottság egyhangú, három „igen” szavazattal az alábbi határozatot hozta:

***30/2018. (V.08.) sz. Eü. és Szoc. Biz. határozat:***

**Határozat**

Kiskőrös Város Képviselő-testülete Egészségügyi és Szociálpolitikai Bizottsága

* javasolja a Képviselő-testületnek, hogy Dr. Horváth Anna egyéni vállalkozó fogorvossal kössön az Önkormányzat 2018. október 02. napjától feladat-ellátási szerződést a Kiskőrös 2. számú felnőtt fogorvosi körzet fogászati feladatainak területi ellátási kötelezettséggel történő működtetésére.

Felelős: a Bizottság elnöke

Határidő: 2018. május 30.

További kérdés, hozzászólás nem hangzott el, így Aszódi Pál a Bizottság elnöke az ülést 16 óra 15 perckor bezárta.

**Kmf:**

 **Aszódi Pál Horváth Borbála**

 **a Bizottság elnöke a Bizottság tagja**

 **Losoncziné Romfa Erika**

 **jegyzőkönyvvezető**